تورکیه، غربی آفریکا اؤلکه‌لرین‌دن گامبیایا نیظامی تجهیزات یاردیمی ائدیب.
تورکیه‌دن گؤندریلن تجهیزاتین باشکند بانژول‌داکی عسگری قرارگاهداکی تسلیم مراسیمینه گامبیا باش قرارگاه رئیسی ژنرال ماسانئه کینته، تورکیه‌نین بانژول سفیری ایسماعیل صفا یوجر ایله چوخ سایدا عسگر ایشتیراک ائدیب.
سفیر یوجر، مراسیمده ائتدیگی چیخیشیندا، تورکیه‌نین گامبیا اوردوسونا سیلاح باشقا، هر ساحه‌ده دستک وئرمه‌یه داوام ائده‌جگینی وورغولاییب،
"سون 16 ایلده تورکیه، گامبیا اوردوسونا، هم تحصیل، هم تجهیزات دستگینده اولوب و بون‌دان سونرا دا دستک وئرمه‌یه داوام ائده‌جک." ایفاده‌سینی ایستیفاده ائتدی.
گامبیا باش قرارگاه رئیسی ژنرال کینتئه، تورکیه‌دن آلدیق‌لاری دستک‌لردن دویدوغو ممنونیتی دیله گتیریب، گامبیا سیلاح‌لی گوجلری‌نین مسئولیت‌لرینی یئرینه یئتیرمه‌سینده تورکیه‌نین بؤیوک دستگی اولدوغونو وورغولادی.
گژنرال کینتئه، تورکیه‌نین بو گونه قدر گامبیا‌لی 7 مین 500 عسگره هم یورد ایچینده، هم ده خاریجده تحصیل وئردیگی دئییب.
تورکیه‌دن گؤندریلن تجهیزات‌لار آراسیندا نیظامی قایقلار، جیلیقالار و چانتا‌لار وار.
